J E G Y Z Ő K Ö N Y V

Készült: Ibrány Város Képviselő Testületének 2021. október 25-én 14,00 órakor megtartott nyílt testületi üléséről

Az ülés helye: Ibrányi Polgármesteri Hivatal tárgyalóterme

Jelen vannak:, Kulcsár Béla, Szabó P. Judit, Tóth Balázsné, Márkus Ferenc, Tábori Tibor , Dr. Szegedi Tibor Zsolt, Kovács Ferenc képviselő-testületi tagok, Trencsényi Imre polgármester

Állandó meghívottként jelent van: Bakosiné Márton Mária jegyző

 Szűcs Sándor Ibrányi Járási Hivatal vezető helyettes

 Tábori Ilona Ibrány Város és térsége Gyermekjóléti és

 Családsegítő Szolgálat vezető helyettese

 Simonné Berencsi Aranka Kertváros képviseletében

 Balogh Zoltán Nemzetiségi Roma Önkormányzat elnöke

 Dr. Dóka Zoltán Pénzügyi és Városfejlesztési iroda vezető

 Kulcsár Margit Költségvetési Csoport vezető

 Kormányné Kató Zsuzsanna Városfejlesztési csoport vezető

Meghívottként jelent van: Tandiné Pataky Zsuzsanna Cecília Ibrányi Református

 Iskola igazgatója

 Vass László nagytiszteletű úr Ibrányi Református

 Egyházközség

 Kaponyás Istvánné Ibrány, Kertváros

 Kaponyás István Ibrány, Kertváros

Trencsényi Imre polgármester úr tisztelettel köszönti a Képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 7 fő jelen van, így a megjelentek száma – polgármesterrel együtt – 8 fő.

Javaslom, hogy a Képviselő-testület a meghívóban kiküldött napirendi pontokon túl, egyebekben az alábbi kérdésekben döntsön, illetve foglaljon állást:

* ***Deák Ferenc utcai lakók térfigyelő kamera kihelyezésének kérése***
* ***Az önkormányzati tulajdonú Ibrány, Tisza u. 37. sz. alatti 2085/1 hrsz-ú ingatlan értékesítéséhez forgalmi érték meghatározása***

Javaslom továbbá, hogy mivel a 2. napirendi pontban tárgyaljuk az ibrányi Református Egyházközség fenntartásában lévő általános iskolával kapcsolatos kérelmét, ezt követően kerüljön megtárgyalása **Az Ibrány, 1045/9, 1045/10, 1045/11, 1045/12, 1045/13, 1045/14, 1045/15hrsz-ú, a természetben a Bocskai utca és a Virág utca által határolt belterületi ingatlanokkal kapcsolatos vételi ajánlat benyújtás elhatározása az Ibrányi Református Egyházközség Lelkészi Hivatalához** című előterjesztés is.

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Kovács Ferenc és Tábori Tibor képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot 8 igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Tóth Balázsné képviselő-testületi tag: A beszámolóban szó van, a munkaügyi központ áthelyezéséról szóló tárgyalásról. Erről beszélnél részletesebben?

Trencsényi Imre polgármester: Készítjük elő a következő „Zöld város” projektet. Mint a Testület előtt ismert, Bodáné Katival sikerült megegyeznünk, azon az ingatlanon kerülne sor egy új multifunkciós épület építésére, ahol megfelelő helyet kapna a Munkaügyi iroda. Ez azonban még évekbe telik, nyertes pályázat esetén is. A Kormányhivatal Nyíregyházi Járási Hivatala jelezte, hogy a jelenlegi ibrányi Munkaügyi Iroda kicsi, szeretnének addig is egy nagyobb helyet. A Liliom utca 2. szám alatt a GAMESZ épületében lenne lehetőség arra, hogy átmenetileg–viszonylag kis ráfordítással-, egy a jelenleginél alkalmasabb helyre költözhessenek. Marad elegendő hely a GAMESZ irodának is. Jelenleg kihasználatlan irodák vannak ott, ami funkciót kapna.

Tájékoztatnám továbbá a Képviselő-testületet, hogy – amint a beszámolóban is szerepel-, az ibrányi járás területén dolgozó rendőrök, vadőrök, mezőőrök, valamint halőrök közös ellenőrzésének eligazításán vettem részt, ami eredményes volt, de ma kaptam a hírt, hogy Csajbók Páléktól 1,5 ha kukoricát ismeretlen tettesek eltulajdonítottak.

Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testületi a javaslatot 8 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**143/2021.(X.25.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

63/2021.(V.11.)KT.sz. határozat, 91/2021.(VI.21.)KT.sz. határozat, 122/2021.(IX.27.)KT.sz. határozat, 132/2021.(IX.27.)KT.sz. határozat, 134/2021.(IX.27.)KT. határozat a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**Ibrányi Református Egyházközség fenntartásában lévő, oktatási intézmény tanterem problémáihoz önkormányzati segítség kérés**

**Előadó: Trencsényi Imre polgármester**

Trencsényi Imre polgármester: Kérdezem Vass László nagytiszteletű urat, van-e szóbeli kiegészítésük a benyújtott kérelemmel kapcsolatosan?

Vass László nagytiszteletű úr: Szóbeli kiegészítésünk nincs, de kérdésre szívesen válaszolunk.

Trencsényi Imre polgármester: Amíg gondolkodtok, szeretném megköszönni az intézményvezetők és az ott dolgozók lelkiismeretes munkáját. A kérésetek tulajdonképpen pozitív, mert ez azt jelenti, hogy növekszik a diákok létszáma. Mivel helyszűke van, gondolkodnunk kell a megoldáson, javaslatokat tenni, mert egyre többen fognak jelentkezni.

Dr. Szegedi Tibor Zsolt alpolgármester: Kérdés, hogy hol tudunk tantermeket kialakítani?

Bakosiné Márton Mária jegyző: Gondolom tömbösíteni kellene, és pályázat keretein belül kellene tanterem bővítésben gondolkodunk, és vagy a Kastély épületét, vagy a Gimnázium épületét kellene bővítenünk. Az előrelátható, hogy évek alatt tudjuk ezt a bővítés megvalósítani.

Esetleg, ha a Munkaügyi Központ épülete kiürül, ott tűzoltásként meg tudnánk-e oldani a szükséges 2 tantermet?

Trencsényi Imre polgármester: A legkézenfekvőbb megoldás ez lenne, mi is gondoltunk rá.

Vass László nagytiszteletű úr: Sokkal előnyösebb lenne, ha minden egy tömbben lenne. Tudjuk, hogy a megvalósulás éveket vehet igénybe. Olyan magasak az előírások, hogy valóban csak pályázati úton valósítható meg, és mindenképpen pályázatban gondolkodunk mi is, amint lehetőségünk lesz, pályázni fogunk. Bízunk abban, hogy a Kormány - mint ahogy az elmúlt években is tudatosan fejlesztett bölcsődéket, óvodákat-, új iskola építésére is biztosít lehetőséget.

A művészeti oktatás térnyerése is megfigyelhető jelen állás szerint. Két tanterem jelentene most ideiglenes megoldást, ami két tanévre jelenthet segítséget. Ha ez nem valósul meg, akkor 2022/23-as tanévben csak egy első osztályt fogunk tudni indítani, amit a mi fenntartásunkban lévő óvoda létszáma kitesz.

Trencsényi Imre polgármester: Gondolni kell arra is, hogy a Gimnázium jövője is közös ügyünk, mert minél több osztály lesz, annál valószínűbb a Gimnázium működése. De most gyors megoldásra van szükségünk.

Dr. Dóka Zoltán pénzügyi- és városfejlesztési iroda vezetője: Tökéletesen megértem a fenntartó kérelmét, és nagy szerencse, amikor sok gyermek akar tanulni egy intézményben. A Kormány az elmúlt 11 évben 350 milliárd forintot költött közoktatás fejlesztésére. Azt gondolom, hogy Magyarország Kormányához kellene fordulnunk, hogy a szükséges ingatlanhoz a bővítést eszközölni tudjuk. Amíg ezen a vonalon megoldás születik, én javaslom, hogy a Polgármester Úr és a testület egyes tagjai a probléma megoldásának érdekében tekintsék át a megoldási lehetőségeket, a rendelkezésre álló önkormányzati ingatlanokat. Én javasolnám a Rendőrség fölötti emeleti részt, ott vannak még üres irodák, ami ideiglenesen megoldást jelenthetne, és méltóbb hely lenne, mint a régi épület a Kastély mellett.

Tóth Balázsné képviselő-testületi tag: Ésszerűbb lenne tömbösiteni az Intézményt, mert a mindennapi testnevelést, vagy az ebédeltetést egyszerűbb lenne megoldani, ha nem kell sétálni.

Trencsényi Imre polgármester: Gondolkodunk, és minél hamarabb találunk megoldást a problémára.

Tandyné Pataki Zsuzsanna Cecília Református Általános iskola igazgatója: Köszönjük szépen az együtt-gondolkodást.

Vass László nagytiszteletű úr: Köszönjük szépen.

Trencsényi Imre polgármester: Javaslom a Képviselő-testületnek, hogy rövidtávú megoldás érdekében keressünk lehetséges önkormányzati ingatlant, ahol biztosítani tudjuk ideiglenesen leghamarabb a szükséges két tantermet, hosszútávú megoldásként pedig az Ibrányi Református Egyházközség képviselőjével közösen keressük meg írásban Dr. Vinnai Győző országgyűlési képviselő urat, hogy segítsen a szükséges pályázati, esetleg kormányzati forrás megtalálásában. Az ingatlanokat jómagam, Tábori Tibor, és Tóth Balázsné képviselő társaimmal tekinthetnénk át.

A Képviselő-testület a javaslatot 8 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ-TESTÜLETÉNEK**

**144/2021. (X.25.) KT.**

**h a t á r o z a t a**

**„Az Ibrányi Református Egyházközség fenntartásában levő oktatási intézmény tanterem problémáinak megoldásához önkormányzati segítségkérés**

**” című napirendi ponthoz**

K É P V I S E L Ő – T E S T Ü L E T

megtárgyalta az Ibrányi Református Egyházközség, mint köznevelési intézmény fenntartó beérkezett kérelmet. A legkedvezőbb megoldás megkeresése érdekében az alábbiak szerinti döntést hozta:

1. a rövidtávú megoldás érdekében megbízza 3 tagját (Trencsényi Imre polgármestert, Tábori Tibor tanácsnokot és Tóth Balázsné képviselőt, hogy Ibrányban elsősorban az önkormányzati ingatlanokat tekintse át, szükség szerint szemlézze, és **tegyen javaslatot** legalább 2 új tanterem átmeneti kialakítására, amelyekben 2022 szeptemberében megkezdhető az oktatás. A KT a feladat megoldásához kéri a református intézmény vezetőjének Tandiné Pataky Zsuzsanna Cecília szakmai segítését.
2. a hosszútávú, fenntartható megoldás érdekében Ibrány Város Képviselő-testülete és az Ibrányi Református Egyházközség képviselője közösen keressék fel a választókerület egyéni országgyűlési képviselőjét Dr. Vinnai Győző urat, és kérjék a segítségét a szükséges (mai áron becsült 1,5 milliárd Ft) pályázati forrás megtalálásában. Amennyiben a közeljövőben pályázati lehetőség nem nyílik erre a célra (iskolai infrastruktúra fejlesztésére, bővítésére), abban az esetben pedig kérjék Magyarország Kormánya közvetlen segítségét a szükséges bővítéshez. Az előzetes egyeztetések és a létszámadatok alapján a gimnázium jelenlegi telephelyén egy új, 6 tanteremmel, 2 szaktanteremmel, tornacsarnokkal és étkező helyiséggel rendelkező épületszárny jelentené a megnyugtató, hosszútávú megoldást.
3. 1. ponthoz határidő a következő KT-ülés időpontja

Felelős: Trencsényi Imre polgármester

1. 2. ponthoz határidő a következő KT-ülés időpontja Felelős: Trencsényi Imre polgármester

**2/a)Napirendi pont**

**Az Ibrány, 1045/9, 1045/10, 1045/11, 1045/12, 1045/13, 1045/14, 1045/15hrsz-ú, a természetben a Bocskai utca és a Virág utca által határolt belterületi ingatlanokkal kapcsolatos vételi ajánlat benyújtás elhatározása az Ibrányi Református Egyházközség Lelkészi Hivatalához**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Dóka Zoltán pénzügyi – és városfejlesztési irodavezető: A templomszegben a Bocskai és a Virágutca sarkán, az ibrányi református egyházközségnek van építési területe.

Ha megvásárolnánk, lehetőséget adna ez a terület, hogy a mostani nem túl biztonságos útkereszteződést beláthatóbbá tegyük, valamint arra is alkalmas, hogy ha lesz rá kiírt pályázat, szociális bérlakásokat építsen rá Ibrány Város Önkormányzata.

Trencsényi Imre polgármester: Illeszkedik a hosszútávú fejlesztési elképzeléseinkhez. A múlt havi ülésen volt szó a „Márkus-féle” ingatlanról, de arra az ajánlatra a tulajdonostól nem kaptunk még választ.

Kovács Ferenc tanácsnok: Erre a döntésre hosszabb idő kellene, át kell gondolnunk, meg kell jól fontolnunk, hogy jól tudjunk dönteni.

Dr. Szegedi Tibor Zsolt alpolgármester: Igazából most csak arról kell döntést hoznunk, hogy megvesszük-e a területeket, mert a későbbi lehetőségek fogják eldönteni, mire tudjuk használni azt a területet. Látjuk mekkora igény van lakásokra.

Trencsényi Imre polgármester: Nem kell most a vásárlásról döntenünk, most abban kell döntést hoznunk, hogy elküldjük a vételi ajánlatot, vagy ne.

Kulcsár Béla alpolgármester: Most kell a vételi ajánlatot benyújtanunk, és később döntenünk a megvásárlásról.

Trencsényi Imre polgármester: Javaslom a Képviselő-testületnek, hogy a településfejlesztés, beruházási terület biztosítása érdekében a az Ibrányi Református Egyházközség tulajdonát képező ibrányi 1045/9, 1045/10, 1045/11, 1045/12, 1045/13, 1045/14, 1045/15hrsz-ú, összesen 3771 négyzetméter teljes területű ingatlanok, ebből építési telek 3557 m2 és út művelési ágú 214 m2 ingatlanok vonatkozásában a vételi ajánlatot tegyük meg a tulajdonos részére.

A Képviselő-testület 1 tartózkodással, 7 igen szavazattal a javaslatot elfogadta, és a következő határozatot hozta.

**Ibrány Város Képviselő Testületének**

**145/2021. (X.25.) KT.**

**h a t á r o z a t a**

**Az Ibrány, 1045/9, 1045/10, 1045/11, 1045/12, 1045/13, 1045/14, 1045/15hrsz-ú, a természetben a Bocskai utca és a Virág utca által határolt belterületi ingatlanokkal kapcsolatos vételi ajánlat benyújtás elhatározása az Ibrányi Református Egyházközség Lelkészi Hivatalához - című napirendi ponthoz**

K É P V I S E L Ő – T E S T Ü L E T

1. a **településfejlesztés** (beruházási terület biztosítása) **érdekében** a az **Ibrányi Református Egyházközség** (4484 Ibrány, Iskola utca 3.) tulajdonát képező ibrányi 1045/9, 1045/10, 1045/11, 1045/12, 1045/13, 1045/14, 1045/15hrsz-ú, összesen 3771 négyzetméter teljes területű ingatlanok, ebből építési telek 3557 m2 és út művelési ágú 214 m2 ingatlanok vonatkozásában **vételi ajánlat tételét határozza el**.
2. Az 1. pontban szereplő ingatlanok tekintetében adott vételi ajánlat összegét bruttó 8.7600.0000 Forint (építési telkek) és bruttó 300.000 Forint (út) értékben határozza meg.
3. Utasítja a jegyzőt, hogy a vételi ajánlatot készítse elő, és azt az Ibrányi Református Egyházközség Lelkészi Hivatalának küldje meg.
4. Határidő: vételi ajánlat elkészítésére és megküldésére: 2021.11.15.

Felelős: Bakosiné Márton Mária jegyző

1. Felhatalmazza a polgármestert a vételi ajánlat aláírására.

Határidő: 2021.11.15.

Felelős: Trencsényi Imre polgármester

**3.)Napirendi pont**

**Kertváros-Oncsa útprobléma**

**Előadó: Trencsényi Imre polgármester**

Trencsényi Imre polgármester: Ibrány-Kertváros lakóközössége írásos megkereséssel fordult az önkormányzathoz az alábbi problémájuk miatt: Az Oncsa részen a Lónyai csatornán lévő régi hídhoz kapcsolódó utat használja jellemzően gyalogosan és kerékpárral az Oncsa lakossága. Ez az út azonban, amit a lakosság ténylegesen használ, az ingatlannyilvántartás adatai alapján nem az önkormányzat tulajdona, s nem tartozik az Oncsán található 0157 hrsz-ú út területéhez, hanem magántulajdonban van. Az ingatlannyilvántartás alapján 3 ingatlan területe adja ki azt a területrészt, ami ugyan kerítésen kívülre esik, de a lakosság évtizedek óta,- még a Termelőszövetkezet idején is – közterületként használ. Többször nekifutottunk már ennek a problémának. Tettünk vételi ajánlatot a területre, az előterjesztésben olvasható a két lehetőség.

Kaponyás István Kertvárosi lakos: Tudnunk kellene a végleges álláspontot. Ez a Kertváros és Oncsa között lévő terület, ami 1999-ben került a tulajdonunkba, amit azóta rendbe tettünk, és folyamatosan fejlesztünk. 10 éve omladozott az a major, a helyi lakosok szeméttárolónak használták, amit mi azóta szépítettünk, rendbe tettünk, és vannak még terveink a fejlesztésre.

Kaponyás Istvánné Kertvárosi lakos: Az a terület valamikor tanyás ingatlan volt, előbb magántulajdonban volt, majd termelőszövetkezeti major alakult ki. Újra jött a rendszerváltás, amikor mindent szétosztottak. 1988-ban kerültünk a Nagytanyára, 1989-en volt a rendszerváltás, és akkor felajánlották a telep megvételét, mi részletekben megvettük, 2001-ben építettünk rá egy épületet. Az Oncsához vezet egy új út, a „kishíd” a mai napig működik. Az ott lakók nem fogadják el, hogy a gazdasági út egy része a miénk. Pontosan az áldatlan állapotok miatt nem kerítettük el az utat, amikor megvásároltuk az ingatlant. A régi lakókkal nem volt gondunk, de jött az új generáció, akik nem tisztelnek. Az a mi területünk, a jószágot ott legeltetjük, amit a gyerekek széthajtanak. Meg van csinálva az új út, ami használható, a valóságban és a térképen is megvan. Mi arra az álláspontra jutottunk, hogy lekerítjük a saját területünket. Erre a területre azért is szükségünk van, mivel nyertes pályázatunk van napelemre, aminek a helyét ott képzeltük el.

Dr. Dóka Zoltán pénzügyi- és városfejlesztési irodavezető: Egyik evidencia az, hogy tisztelni kell a dolgozó embert. Az egész életét odaadja az állattartó, hogy a mi asztalunkra egészséges ételt tegyen. Másik alapelv a tulajdon tisztelete. Van egy áldatlan, és megoldatlan helyzet ott, saját jószándékukból engedik, hogy használják az ott lakók a saját tulajdonú útjukat. A régi híd, és az újonnan megépített út között van egy terület, ahol a járda megépítésével megoldható az átjárás, a gyalogos közlekedés. Jelenleg a biztonságos közlekedés nincs megoldva, a járdaépítés az, ami a probléma orvosolható, kisebb összeg beruházásával.

Trencsényi Imre polgármester: Közvilágítással kapcsolatban történt ott egy felajánlás, amit szeretnék, ha a jegyzőkönyvbe bekerülne, és megvalósulna.

Kaponyás István Kertvárosi lakos: Természetesen, nyilatkozom, hogy oszlopokat ajánlottunk fel az önkormányzatnak térítésmentesen. Akár holnap reggelre ott lesznek az oszlopok, ha szükséges.

Simonné Berencsi Aranka Kertváros képviseletében: Az ott lakóknak inkább az a sérelmük, hogy évtizedeken keresztül használták az a területet, aztán kikerült a magántulajdon tábla. Nem tudták, hogy most akkor használható-e, vagy nem az útszakasz. Amíg nincs a lakosságnak gyalogút, nem mehetnek a nagyhídra, mert veszélyes. Inkább azt sérelmezik, hogy így nem biztonságos a gyalogos forgalom.

Kovács Ferenc tanácsnok: Gratulálok a Kaponyás családnak ahhoz, amit véghez vittek a Kertvárosban. Magam részéről maximálisan támogatom amit a család kér, és az a véleményem, hogy amint a biztonságos gyalogút problémája a járdaépítéssel megoldódik, a család kerítse el a területét, mert a magántulajdon védelme nagyon fontos.

Kaponyás Istvánné Kertvárosi lakos: A két híd között van egy olyan útszakasz, ahol akár babakocsit is el lehet tolni.

Kovács Ferenc tanácsnok: Az nem megoldás, mert veszélyes.

Trencsényi Imre polgármester: Megnyugtató, hogy ha megépítjük a járdaszakaszt az Oncsától, a gyalogos közlekedés meg lesz oldva.

Én azt kérem, hogy amíg mi ezt megpályázzuk, megvalósítjuk, addig legyetek türelemmel, hogy ezeket a kompromisszumokat meg tudjuk oldani, mindenki megelégedésére.

Dr. Dóka Zoltán pénzügyi és városfejlesztési irodavezető: Kérjük a tulajdonosokat, amíg erre a problémára végleges megoldást találunk, legyenek türelemmel, és kérjük meg a tulajdonosokat, hogy távolítsák el a táblát.

Kaponyás Istvánné Kertvárosi lakos: Én úgy gondolom, hogy ha nem lennénk kompromisszumkészek, akkor 15 éven keresztül nem járhattak volna át az ott lakók. . Ott futnak a közművek is, mi azt a területet legeltetésre használjuk. Én azt kérem, hogy emberszámba vegyenek.

Szabó P. Judit képviselő-testületi tag: Ha jól értem, a probléma onnan kezdődött Ilonkanéniék részéről, hogy az ott lakók elkezdtek szemtelenkedni, és tiszteletlenek lenni. Türelmet kérek az Önök részéről, amig ezt a problémát megoldjuk.

Kaponyás István Kertváros képviseletében: Mindenben közreműködünk, segítjük a képviselő-testület munkáját, de az építkezést, a napelem beruházást el fogjuk kezdeni.

Trencsényi Imre polgármester: Javaslom a Képviselő-testületnek, hogy a Kertváros-Oncsa településrész lakosságának gyalogos közlekedési problémája megoldása érdekében az önkormányzat tulajdonában lévő ingatlanon építsük meg a járdát, valamint közvilágítási lámpát helyezzük át.

A Képviselő-testület javaslatot 8 igen szavazattal elfogadta, és a következő határozatot hozta:

**Ibrány Város Képviselő Testületének**

**146/2021. (X.25.) KT.**

**h a t á r o z a t a**

**Kertváros-Oncsa útprobléma – című napirendi ponthoz**

A K É P V I S E L Ő –T E S T Ü L E T

Az Ibrány Kertváros-Oncsa településrész lakosságának gyalogos közlekedési problémája rendezése érdekében az önkormányzat tulajdonában lévő ibrányi 0157 hrsz-ú ingatlan területén járda építését határozza el, valamint a közlekedés biztonsága érdekében közvilágítási lámpa elhelyezését biztosítja.

UTASÍTJA

a polgármestert, hogy a 2022. évi közfoglalkoztatási munkák tervezése során gondoskodjon a járda építésének betervezéséről.

Felelős: Trencsényi Imre polgármester

Határidő: 2022. január 31.

**4.)Napirendi pont**

**Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.)önkormányzati rendelet módosításhoz**

**Előadó: Trencsényi Imre polgármester**

Trencsényi Imre polgármester: Az előterjesztést megtárgyalta a Képviselő-testület Szavazatszámláló, Ügyrendi és Jogi Bizottsága. Felkérem Tábori Tibort, a Bizottság elnökét, hogy mondja el véleményüket a napirendi ponttal kapcsolatban.

Tábori Tibor Szavazatszámláló Ügyrendi és Jogi Bizottság elnöke: A Bizottság a napirendi pontot megtárgyalta, melynek alapján az a Képviselő-testület részére elfogadásra javasolja.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett. –

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.)önkormányzati rendelet módosításáról szóló előterjesztést a rendelet-tervezet szerint fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

19/2021. (X.26.) önkormányzati rendelete

 Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet módosításáról

Ibrány Város Önkormányzat képviselő-testülete Magyarország Alaptörvénye 32. cikk (2) bekezdésében valamint Magyarország helyi önkormányzatairól szóló 2011.évi CLXXXIX. törvény 53.§.(1) bekezdésében foglalt felhatalmazás alapján és Magyarország Alaptörvénye 32. cikkének (1) bekezdés d) pontjában meghatározott feladatkörében eljárva, a következőket rendeli el:

1. §

**Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet (a továbbiakban: Rendelet) 1. mellékletének helyébe jelen rendelet 1. melléklete lép.**

2.§

Ez a rendelet a kihirdetését követő napon lép hatályba és a hatálybalépését követő napon egyidejűleg hatályát veszti.

 Trencsényi Imre Bakosiné Márton Mária

 polgármester jegyző

melléklet

Az önkormányzat és szervei szervezeti és működési szabályzatáról szóló 5/2011 (II.25.) önkormányzati rendelet 1.melléklete

### A KÉPVISELŐ TESTÜLET ÁLTAL ÁTRUHÁZOTT HATÁSKÖRÖK[[1]](#footnote-1)

1. Az önkormányzat Polgármesterre átruházott hatáskörei:

1.1. a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló, mindenkor hatályos önkormányzati rendeletben meghatározott első fokú hatáskörök ellátása.

1.2 Az Önkormányzat vagyonáról szóló helyi önkormányzati rendeletben meghatározott hatáskörök gyakorlása,

 1.3 dönt a költségvetési rendeletben meghatározott polgármesteri keret felhasználásáról

 1.4 dönt a közterület bérbeadásáról, valamint hozzájárulását adja a közterület használatához;

 1.5 dönt az Arany János Tehetséggondozó Programban való részvételhez szükséges anyagi támogatás nélküli támogató nyilatkozat kiadásáról

 1.6 intézkedik a köztemetésről, a köztemetés költségeinek hagyatéki teherként történő bejelentéséről, kötelezi az eltemettetésre kötelezett személyt a köztemetés költségeinek megtérítésére, illetve azt méltányosságból elengedi, mérsékli.

 1.7 dönt az Önkormányzat jelképe használatának engedélyezéséről

 1.8 dönt az önkormányzati tulajdonba kerülő közművek megépítéséhez való hozzájárulásról, valamint a közművek önkormányzati tulajdonba vételéről

 1.9 dönt a gyermekek és felsőfokú oktatási intézmény nappali tagozatán tanuló fiatal felnőttek tanév kezdési támogatásáról

 1.10 dönt az időskorúak eseti (karácsonyi) támogatásának elbírálásáról

1.11. Az önkormányzat éves költségvetését megállapító önkormányzati rendeletben meghatározott hatáskörök gyakorlása, um.:

* Dönt az év közbeni szabad pénzeszközök OTP Bank Nyrt-nél erre a célra nyitott bankszámlán történő lekötéséről,
* Átcsoportosíthatja két testületi ülés közötti időszakban az előirányzatok között a költségvetési főösszeg 5 %-ának erejéig az előirányzatot, melyről a soron következő testületi ülésen köteles beszámolni.
* Bevételkiesés esetén – annak mértékére figyelemmel – korlátozza a kötelezettséggel nem terhelt egyszeri kiadások, a speciális célú támogatások, fejlesztési célú előirányzatok felhasználását
* ..a gazdálkodás feltételeiben év közben fellépő kedvezőtlen változások esetén, amelyek a költségvetés végrehajtását alapvetően veszélyeztetik, – a Képviselő-testület utólagos jóváhagyása mellett – a teljes önkormányzati körben a kötelezettségvállalási (pénzfelhasználási) jogköröket felfüggesztheti vagy korlátozhatja.

**1.12. dönt a településkép védelmét szolgáló, településképi véleményezési, településkép bejelentési és településképi kötelezési eljárásokkal kapcsolatos kérdésekben.**

2. Az önkormányzat Pénzügyi Bizottságra átruházott hatáskörei:

2.1. Dönt a helyi földbizottság (vagy Nemzeti Agrárgazdasági Kamara) termőföld tulajdonjog-átruházásához kapcsolódó állásfoglalása ellen benyújtott kifogásról

3. Az önkormányzat Szociális és Egészségügyi Bizottságra átruházott hatáskörei:

3.1. Ellátja a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló, mindenkor hatályos önkormányzati rendeletben meghatározott ellenőrzési hatáskört, gyakorolja a javaslattételi jogkört.

3.2.Ellátja a mindenkor hatályos helyi önkormányzati szociális rendeletben a Bizottságra átruházott feladatokat. Ezek a jelenlegi szabályozás szerint:

3.2.1.Dönt **a l**akásfenntartási kiadások támogatása - fűtési támogatás iránti kérelmekről

3.2.2.Elbírálja a rendkívüli települési támogatás iránti kérelmeket

3.2.3.Elbírálja a temetési költségekhez biztosított rendkívüli települési támogatás iránti kérelmet

3.2.4.Elbírálja a gyógyszertámogatás iránti kérelmeket

4. Az önkormányzat **Közbeszerzési Bizottságára** átruházott hatáskörei:

1. a teljesítés határidejének, a beszerzés tárgyának és mennyiségének meghatározása;
2. a közbeszerzés becsült értékének kiszámítása a Kbt. 16-20. §-ai alapján, figyelemmel a Kbt. 28. § (2) bekezdésében foglaltakra:
3. dönt az alkalmazandó eljárás fajtájáról,
4. dönt a gyorsított, keretmegállapodásos eljárások alkalmazásáról,
5. dönt az ajánlati biztosíték összegéről,
6. elfogadja az ajánlati felhívás, ajánlattételi felhívás, részvételi felhívás és az egyéb közbeszerzési dokumentumok szövegét
7. kijelöli a bíráló bizottság tagjait
8. elfogadja az ajánlati felhívás, ajánlattételi felhívás, részvételi felhívás és az egyéb közbeszerzési dokumentumok módosított szövegét
9. az ajánlattételi/részvételi határidő lejártáig dönt az ajánlati/ajánlattételi/részvételi felhívásban megadott alkalmassággal (pénzügyi-gazdasági, műszaki-szakmai), valamint az értékelési szempontrendszerrel kapcsolatos feltételek módosításáról .”

5. Az önkormányzat **Sport Bizottságára** átruházott hatáskörei

.

6. **Szabolcs-Szatmár-Bereg Megyei Szilárdhulladék-gazdálkodási Társulás**ra átruházott hatásköre**:**

 6.1 Kiválasztja a településen a szilárd hulladék szállítást végző szolgáltatót.

**7. Jegyzőre átruházott hatásköre**

 7.1.Mezőőri járulék fizetési kötelezettség megállapítása a mezei őrszolgálat megszervezéséről, mértékéről, fenntartásáról és a mezőőri járulékról szóló 5/2016 (II.17.) önkormányzati rendelet 7.§ (2) bekezdése alapján

**5.)Napirendi pont**

**A településkép védelméről szóló 24/2017.(X.31.)önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A napirendi pontot megtárgyalta a Képviselő-testület Szavazatszámláló, Ügyrendi- és Jogi Bizottsága. Felkérem Tábori Tibort, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi- és Jogi Bizottság elnöke: Az előterjesztést a Bizottság megtárgyalta, melynek alapján azt elfogadásra javasolja a Képviselő-testület részére.

Trencsényi Imre polgármester: Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a településkép védelméről szóló 24/2017.(X.31.)önkormányzati rendelet módosítása című előterjesztést a rendelet-tervezet szerint fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

20/2021. (X.26.) önkormányzati rendelete

A településkép védelméről szóló 24/2017. (X.31) önkormányzati rendelet módosításáról

Ibrány Város Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva a következőket rendeli el:

1. §

A településkép védelméről szóló 24/2017. (X.31) önkormányzati rendelet (továbbiakban: Rendelet) 3.§ -a az alábbi új, (2) bekezdéssel egészül ki:

„(2) A településkép védelmét szolgáló, településképi véleményezési, településkép bejelentési és településképi kötelezési eljárásokkal kapcsolatos önkormányzati hatáskört a polgármester gyakorolja”

2.§

A Rendelet 25. § (4) bekezdésének helyébe a következő rendelkezés lép:

***(4)*** *A településkép védelmi bírság összege:*

**a)** településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt érint 100.000 forint,

**b)** településképi szempontból meghatározó területeken területi és egyedi építészeti követelmények be nem tartása esetén, amennyiben az egyedi védett építményt nem érint 100.000 forint,

**c)** egyéb településképi és egyéb műszaki berendezésekre vonatkozó követelmény be nem tartása esetén 100.000 forint.”

3.§

Ez a rendelet a kihírdetését követő napon lép hatályba és a hatálybalépését követő napon hatályát veszti.

Ibrány, 2021. október 25.

 Trencsényi Imre Bakosiné Márton Mária

polgármester jegyző

**6.)Napirendi pont**

**Az Ibrányi László Művelődési Központ, Könyvtár és Sportcentrum intézményvezetői (magasabb vezető) álláshelyre ismételt pályázati kiírás, valamint a pályázók meghallgatását végző szakmai bizottság létrehozása**

**Előadó: Trencsényi Imre polgármester**

Trencsényi Imre polgármester: A képviselő-testület a 2015. decemberi ülésén a 266/2015 (XII.21.) KT. sz. Határozatával bízta meg Szabó P. Juditot 5 évre 2016.01.01. napjától 2020. december 31-ig tartó időszakra az Ibrányi László Művelődési Központ, Könyvtár és Sportcentrum intézményének a vezetésével. 2020. novemberében a már elrendelt veszély helyzet ideje alatt a 247/2020 (XI.4.) polgármesteri határozattal kiírásra került az intézményvezetői álláshelyre a pályázatunk. A pályázat beadásának határideje 2020. december 06. napjában lett meghatározva.

 A pályázati kiírást a városunk honlapján jelentettük meg, az előírt 30 napos időtartamban, majd a pályázati eljárást eredménytelennek lett nyilvánítva a 261/2020 (XII.30.) polgármesteri határozattal a képviselő-testület tagjainak előzetes véleménye kikérésével. Ennek eredményeként az intézmény vezetésével Szabó P. Judit került 120 napra megbízásra, 2021. április 30-ig. Ezt követően ismételten kiírásra került a vezetői álláshelyre a pályázat, melyet a polgármester az 54/2021.(IV.19.) Határozattal ismételten eredménytelennek nyilvánított- pályázó hiányában, s ezzel egyidejűleg Szabó P. Juditot a jogszabály adata 120 napos időtartamra megbízta az intézmény vezetésével 2021. augusztus 28. napjáig. A Képviselő-testület a 2021. augusztusi ülésén a z 105/2021 (VIII.09) KT. sz. Határozatával ismételten eredménytelennek nyilvánította a pályázati eljárást - pályázó hiányában, s ezzel egyidejűleg Szabó P. Juditot a jogszabály adata 120 napos időtartamra megbízta az intézmény vezetésével 2021. december 26. napjáig. Mivel ennél hosszabb idejű megbízásra jogszabály előírása alapján nincs lehetőség, ezért annak érdekében, hogy az intézmény vezetése 2021. december 26. napjától biztosított legyen, szükséges ismételten kiírni a pályázatot az intézményvezetői állásra.

A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázatlefolytatásának rendjéről, valamint egyes kulturális tárgyú rendeletek módosításáról szóló 39/2020 (X.30.) EMMI rendelet (továbbiakban: EMMI rendelet) a Magyar Közlöny 235. számában, október 30. napján jelent meg, s november 1. napján lépett hatályba.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Ibrány Város Önkormányzata Képviselő Testületének**

**147/2021. (X.25.) számú**

**h a t á r o z a t a**

**Az Ibrányi László Művelődési Központ, Könyvtár és Sportcentrum intézményvezetői (magasabb vezető) álláshelyre ismételt pályázat kiírásáról, valamint a pályázók meghallgatását végző szakmai bizottság létrehozásáról**

A K É P V I S E L Ő - T E S T Ü L E T

1. az Ibrányi László Művelődési Központ, Könyvtár és Sportcentrum intézményvezetői/igazgatói (magasabb vezetői) beosztás ellátására ismételten pályázatot ír ki a határozat melléklete szerinti tartalommal.

UTASÍTJA a jegyzőt,

Hogy gondoskodjon a pályázati kiírásnak az intézmény és az önkormányzat honlapján történő megjelentetéséről

Felelős: Bakosiné Márton Mária jegyző

Határidő: 2021. október 28.

1. A kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázatlefolytatásának rendjéről, valamint egyes kulturális tárgyú rendeletek módosításáról szóló 39/2020 (X.30.) EMMI rendelet 6.§ (1) bekezdésében foglaltaknak megfelelően az Ibrányi László Művelődési Központ, Könyvtár és Sportcentrum intézményvezetői/igazgatói álláshelyre érvényes pályázatot benyújtók meghallgatását végző **szakmai bizottságba** az alábbi személyeket kéri fel ( tekintettel, hogy az intézményben nem működik üzemi tanács):

1. Fenntartó képviselőjeként Tóth Balázsné képviselő-testületi tag,

2. Tábori Tibor képviselő-testületi tag,

 3. Országos szakmai szervezet képviselője/ Nemzeti Művelődési Intézet Szabolcs-Szatmár-Bereg Megyei Igazgatóságának (Nyíregyháza, Víz u. 27.) Igazgatója Nagy Edina

UTASÍTJA a jegyzőt, hogy a felkérésről értesítse az érintettet, a felkérést küldje meg részére

Felelős: Bakosiné Márton Mária jegyző

Határidő: 2021. november 5.

UTASÍTJA a jegyzőt, hogy biztosítsa a beérkezett érvényes pályázatoknak a bizottság tagjai által történő megismerését, s a bizottság általi meghallgatást 2021. december 2-december 9 . közötti időszakra előzetes egyeztetés után tűzze ki.

Felelős: Bakosiné Márton Mária jegyző

Határidő: 2021. december 2.

**147/2021 (X.25.)KT.sz.. Határozat melléklete**

I**brány Város Önkormányzata**

pályázatot hirdet

**Ibrányi László Művelődési Központ, Könyvtár és Sportcentrum

intézményvezető (magasabb vezető) /igazgató**

beosztás ellátására.

**A munkaviszony időtartama:**

határozatlan idejű munkaviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, 2021. 12.27. - 2026. 12.26.-ig szól.

**A munkavégzés helye:**

Szabolcs-Szatmár-Bereg megye, 4484 Ibrány, Hősök tere 2-4.

**A beosztáshoz tartozó, illetve a vezetői megbízással járó lényeges feladatok:**

A jogszabályban és a képviselő-testület által létrehozott alapító okiratban meghatározott feladatok, úgymint a muzeális intézményekről, a nyilvános könyvtári ellátásról és a közművelődésről szóló törvény alapján a városi közművelődési, könyvtári feladatok ellátása, a városi sport és szabadidősport szolgáltatások és programok koordinálása, helyi ünnepségek lebonyolítása, helyi önszerveződő közösségek tevékenységének koordinálása. Helyi, térségi kiállítások megszervezése, az intézmény működéséhez kapcsolódó pályázatok elkészítése. Az intézmény szakmai feladatellátásának irányítása, fejlesztése, ellenőrzése. Az intézmény gazdasági stabilitásának biztosítása, külső pénzügyi források felkutatása, sportlétesítmény működtetése. Az intézmény dolgozói feletti munkáltatói jogkör gyakorlása. Felelős az intézmény gazdálkodásáért, a fenntartó által hozott, intézményt érintő döntések végrehajtásáért.

**Illetmény és juttatások:**

Az illetmény megállapítására és a juttatásokra a Munka Törvénykönyvéről szóló 2012. évi I. törvény vonatkozó rendelkezései az irányadóak .

**Pályázati feltételek:**

* felsőfokú közművelődési szakképzettség: felsőfokú oktatási intézményben szerzett népművelő, közművelődési előadó, művelődésszervező, művelődési menedzser, művelődési (és felnőttképzési) menedzser, andragógus (művelődésszervező szakirány), kulturális mediátor, kulturális közösségszervező, ifjúsági közösségszervező, humánfejlesztő, közösségi művelődés tanár szakképzettség, továbbá ezzel egyenértékű, az Országos Képzési Jegyzékben meghatározott, felsőfokú végzettségi szintre épülő közművelődési szakember, kulturális menedzser, közművelődési menedzser szakképesítés és
* államháztartási és vezetési ismereteket nyújtó, legalább 120 órás képzés elvégzése és okirattal történő igazolása, vagy a megbízást követő 2 éven belül történő elvégzésének vállalása,
* végzettségének, szakképzettségének vagy szakvizsgájának és egyben az intézmény alaptevékenységének megfelelő feladatkörben legalább öt éves szakmai gyakorlat,
* kiemelkedő szakmai vagy szakirányú tudományos tevékenység végzése,
* magyar állampolgárság,
* büntetlen előélet és nem áll a tevékenység folytatását kizáró foglalkozástól eltiltás hatálya alatt,
* cselekvőképesség,
* vagyonnyilatkozat tételi eljárás lefolytatása,

**A pályázat elbírálásánál előnyt jelent:**

* jó szervező, kommunikációs és kapcsolatteremtő-képesség
* helyismeret, helyi lakos
* B kategóriás jogosítvány
	+ Sportszervezés terén, sportintézmény vezetői szinten szerzett tapasztalat -
	+ Városi és megyei intézményekkel, civil szervezetekkel, gazdálkodó szervezetekkel kialakított kapcsolatok

**Előnyt jelentő kompetenciák:**

* Kiváló szintű Közművelődés terén szervezői képesség
* pályázat készítésében, megvalósításában való közreműködés

**A pályázat részeként benyújtandó iratok, igazolások:**

* + Az intézmény vezetésére, fejlesztésére vonatkozó szakmai program
	+ szakmai önéletrajz
	+ végzettséget és a pályázati felhívásban megfogalmazott feltételek teljesítését igazoló okiratok másolata (közjegyző, vagy munkáltató által hitelesített másolat)
	+ 3 hónapnál nem régebbi hatósági erkölcsi bizonyítvány, ami igazolja a büntetlen előélet mellett, hogy a pályázó nem áll közművelődési intézményben végezhető tevékenység folytatását kizáró foglalkoztatástól eltiltás hatálya alatt
* Az egyes vagyonnyilatkozat-tételi kötelezettségekről szóló 2007.évi CLII.tv. által előírt vagyonnyilatkozat-tételi kötelezettséget elfogadó nyilatkozat
* amennyiben nem végezte el jelenleg a 120 órás államháztartási és vezetési ismereteket nyújtó tanfolyamot, úgy nyilatkozat arról, hogy kinevezése esetén a azt elvégzi 2022. december 31-ig, és az azt igazoló okiratot bemutatja a munkáltatónak

         Kjt. alapján a pályázó nyilatkozata arra vonatkozóan, hogy a pályázati anyagaiban foglalt személyes adatainak a pályázati eljárással összefüggésben szükséges kezeléséhez hozzájárul.

         Nyilatkozat arra vonatkozóan, hogy a pályázat tárgyalásának zárt ülés keretében történő tárgyalását kéri-e a pályázó,

* Nyilatkozat arra vonatkozóan, hogy a pályázati anyagot az eljárásban részt vevők megismerhetik.

**A beosztás betölthetőségének időpontja:**

A beosztás legkorábban 2021. december 27. napjától tölthető be.

**A pályázat benyújtásának határideje:** **2021. november 29. 16:00 óra**

A pályázati kiírással kapcsolatosan további információt Bakosiné Márton Mária jegyző nyújt, a 06-42-527-017 -es telefonszámon.

**A pályázatok benyújtásának módja: postai úton, a pályázatnak Ibrány Város Önkormányzata címére (4484. Ibrány, Árpád utca 5-7.sz.) történő megküldésével, vagy személyesen a Polgármesteri Hivatal ügyfélszolgálatán zárt borítékban történő leadással, oly módon, hogy a benyújtási határidőig az megérkezzen.** Kérjük a borítékon feltüntetni a címzés és feladó mellett a munkakör megnevezését is: „ ILMKKS igazgató pályázat”

**A pályázat elbírálásának módja, rendje:**

Ibrány Város Önkormányzatának Képviselő-testülete (veszélyhelyzet fennállása esetén a polgármester) az érvényes pályázatot benyújtó pályázónak a szakmai szakértői bizottság általi meghallgatását követően, az általuk tett javaslat figyelembe vételével dönt a vezetői megbízásról 2021. december 21-ig. A pályázat eredményéről az érintettek írásban értesítést kapnak.

Ibrány Város Önkormányzatának Képviselő-testülete (veszélyhelyzet fennállása esetén a polgármester) fenntartja magának a jogot, hogy a pályázati eljárást eredménytelennek nyilvánítsa.

**A pályázat elbírálásának határideje:** 2021. december 21.

**A pályázati kiírás közzétételének helye, ideje:**

         www.ibrany.hu - 2021. október 28.

**7.)Napirendi pont**

**Ibrány Város területén lévő állami fenntartású iskolai felvételi körzethatár megállapításához vélemény**

**Előadó: Trencsényi Imre polgármester**

Trencsényi Imre polgármester: A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendelet 24.§ (1) bekezdése 2019. év végén módosításra került, s ennek alapján a felvételi körzethatárok megállapításához a területileg illetékes tankerületi központnak minden év október 15 napjáig be kell szereznie az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező halmozottan hátrányos helyzetű, az állami (Ibrányi Árpád Fejedelem Általános és Művészeti Iskola) általános iskolába járó gyermekek létszámát intézményi és (amennyiben van) tagintézményi bontásban.

Az iskola felvételi körzethatára Ibrány város egésze- egyetlen állami közoktatási intézmény révén.Ibrány Város Önkormányzatához ez a véleménykérés a Nyíregyházi Tankerületi Központtól 2021. október 07. napján érkezett meg, ,- tekintettel arra, hogy a testületi ülés október 25-én hétfőn kerül megtartásra- szükségtelen lenne csak ezen napirend tekintetében a rendkívüli ülés megtartás.

Javaslom a Képviselő-testületnek, hogy az elmondottak alapján, a határozat-tervezetet fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**148/2021. (X. 25.) KT. sz.**

**H a t á r o z a t a**

**Ibrány Város területén lévő állami fenntartású iskolai felvételi körzethatár megállapításához vélemény – című napirendi ponthoz**

A K É P V I S E L Ő – T E S T Ü L E T

A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendelet 24.§ (1) bekezdése alapján Ibrány Város Önkormányzata az alábbiakat határozza meg:

A településen lakóhellyel, ennek hiányában tartózkodási hellyel rendelkező halmozottan hátrányos helyzetű, általános iskolába járó gyermekek létszáma a város közigazgatási területén lévő egyetlen állami fenntartású köznevelési intézményben:

- az **Ibrányi Árpád Fejedelem Általános Iskola** és Alapfokú Művészeti Iskola ibrányi/székhely intézménye: **HH 35 fő, HHH 208 fő**

U T A S Í T J A

A jegyzőt, hogy az adatokat a Nyíregyház Tankerületi Központnak továbbítsa elektronikus formában.

Határidő: azonnal, 2021. október 26.

Felelős: Bakosiné Márton Mária jegyző

**8.)Napirendi pont**

**A Nimród’ 96 Vadásztársaságnak az önkormányzat tulajdonát képező ibrányi 036/26 hrsz-ú ingatlan megosztás utáni területrészének vásárlási és használati kérelmének elbírálása és a 128/2021. (IX.27.) KT. sz. határozat 2. pontjának módosítása**

**Előadó: Trencsényi Imre polgármester**

Trencsényi Imre polgármester: A Testület a 128/2021. (IX.27.) KT. sz. határozat 2. pontjában döntött arról, hogy az önkormányzat tulajdonát képező ibrányi 036/26 hrsz-ú, 1.7496 m2 nagyságú, erdő, kivett: udvar, szántó műveléságú ingatlan megosztás utáni 2076 m2 nagyságú kivett udvar részét 1.100.000 Ft. áron eladja a Nimród’ 96 Vadásztársaságnak (4484 Ibrány, Toldi utca 26.). A vevő VT. a vételár fejében az önkormányzat részére 15 évre évi 20 szoba tekintetében 20-20 vendégéjszakát biztosít szállás céljára, az ingatlan teljeskörű használata mellett. A határozat közlése után a VT. elnöke Dr. Szegedi Tibor azzal a kéréssel fordult az önkormányzathoz, hogy a szoba használat csak 10 évre történjen, a határozat egyéb pontjainak változatlanul hagyása mellett.

Az eredeti változat esetén 1 éjszaka 3667 Ft értékben lett volna beszámítva a vételárba, míg a kérelemben szereplő 10 év esetében 5500 Ft értékben.

Az 5500 Ft/vendégéjszaka is reális és elfogadható ár az önkormányzat részére, így javaslom, hogy támogassuk a VT kérelmét és ennek megfelelően módosítsuk 128/2021. (IX.27.) KT. sz. határozat 2. pontját.

A Vadásztársaság részéről érkezett időközben még egy kérelem, a kiküldött előterjesztés kiegészítéseként, most kiosztottuk a Képviselő-testület részére. A kérelemben, az önkormányzat tulajdonában lévő 036/26 hrsz.ú szántó művelési ágú ingatlant, amelyre szívességi használati megállapodást kötöttünk, az Önkormányzat vonassa ki a művelés alól, s mint kivett területet értékesítse a Vadásztársaság részére. A Vadásztársaság épületet kíván létesíteni a területen, melyhez szükséges a művelési ág alóli kivonás. A Vadásztársaság az ingatlan vételárán felül vállalja, hogy megfizeti a művelés alóli kivonással kapcsolatos költséget az önkormányzatnak.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Bakosiné Márton Mária jegyző: Megnéztük milyen költségekkel jár a 13,64 AK értéke. Ha szerencsénk van, nem kéri a Földhivatal, hogy minősítsük át a területet legelőre. 827.200.- forint a kivonás összege. Két lépésben kell ezt meglépni, mivel épület van rajta. Azzal tisztában kell lennie a Vadásztársaságnak, hogy bírságot fog kivetni a Földhivatal, mivel az ingatlanon már van épület, ez plusz 900 ezer forint költséget jelent.

Trencsényi Imre polgármester: Tehát van egyszer a kivonás költsége, a büntetés összege, és a vásárlás költsége.

Kovács Ferenc tanácsnok: Ez a végleges, és megnyugtató megoldás lesz, főleg a Vadásztársaság számára. Sokszor elmondtam már, hogy ezt a területet a Vadásztársaság már kétszer megvásárolta, aminek nincs nyoma, így nem tudja bizonyítani.

Dr. Szegedi Tibor Zsolt alpolgármester: Ezért van aggályom még mindig, mert ezt a Vadásztársaság közgyűlésén már megtárgyaltuk, és döntésre jutottunk, erről nem volt szó. Az, hogy a Vadásztársaság évekkel ez előtt megkárosodott, azzal ez a Testület nem sok mindent tud már kezdeni.

A Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján a napirendi ponttal kapcsolatban személyes érintettséget jelentek be, mivel a Vadásztársaság elnöke vagyok.

Trencsényi Imre polgármester: Aki egyetért azzal, hogy Dr. Szegedi Tibor Zsoltot személyes érintettsége miatt, A Nimród’ 96 Vadásztársaságnak az önkormányzat tulajdonát képező ibrányi 036/26 hrsz-ú ingatlan megosztás utáni területrészének vásárlási és használati kérelmének elbírálása és a 128/2021. (IX.27.) KT. sz. határozat 2. pontjának módosítása című napirendi pont ügyében hozandó döntésből ki legyen zárva**,** kérem kézfeltartással jelezze.

A Képviselő-testület a kizárásra tett javaslattal 8 igen szavazattal egyetértett, és az alábbi határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**149/2021.(X.25.)KT. sz.**

**H a t á r o z a t a**

**A Nimród’ 96 Vadásztársaságnak az önkormányzat tulajdonát képező ibrányi 036/26 hrsz-ú ingatlan megosztás utáni területrészének vásárlási és használati kérelmének elbírálása és a 128/2021. (IX.27.) KT. sz. határozat 2. pontjának módosítása– című napirendi ponthoz**

A K É P V I S E L Ő – T E S T Ü L E T

Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján Szegedi Tibor Zsoltot **A Nimród’ 96 Vadásztársaságnak az önkormányzat tulajdonát képező ibrányi 036/26 hrsz-ú ingatlan megosztás utáni területrészének vásárlási és használati kérelmének elbírálása és a 128/2021. (IX.27.) KT. sz. határozat 2. pontjának módosítása** című napirendi pont ügyében hozandó döntésből **személyes érintettség** miatt **kizárja.**

Trencsényi Imre polgármester: Javaslom a Képviselő-testületnek, hogy az előterjesztést, a határozat-tervezet szerint fogadjuk el.

A Képviselő-testület a javaslatot 7 igen szavazattal elfogadta, és a következő határozatot hozta:

**Ibrány Város Képviselő Testületének**

**150/2021. (X.25.) KT. sz.**

**h a t á r o z a t a**

**A Nimród’ 96 Vadásztársaságnak az önkormányzat tulajdonát képező ibrányi 036/26 hrsz-ú ingatlan megosztás utáni területrészének vásárlási és használati kérelmének elbírálása és a 128/2021. (IX.27.) KT. sz. határozat 2. pontjának módosítása**

**című napirendi ponthoz**

A K É P V I S E L Ő – T E S T Ü L E T

I.

1. 128/2021. (IX.27.) KT. sz. határozat 2. pontját az alábbiak szerint módosítja:

az önkormányzat tulajdonát képező ibrányi **036/26 hrsz-ú**, 1.7496 m2 nagyságú, erdő, kivett: udvar, szántó műveléságú ingatlan megosztás utáni **2076 m2** nagyságú kivett **udvar** részét **1.100.000 Ft.** áron eladja a **Nimród’ 96 Vadásztársaságnak** (4484 Ibrány, Toldi utca 26.). A vevő VT. a vételár fejében az önkormányzat részére **10 évre,** 2022-től kezdődően 2031. XII.31-ig évi 20 szoba tekintetében 20-20 vendégéjszakát biztosít szállás céljára, az ingatlan teljeskörű használata mellett.

1. a 128/2021. (IXI.27.) KT. sz. határozat egyéb pontjai változatlanul érvényben maradnak.
2. Utasítja a jegyzőt, hogy a döntésről értesítse **Nimród’ 96 Vadásztársaság** (4484 Ibrány, Toldi utca 26.) vevőt.

Határidő: 2021.11.15.

Felelős: Bakosiné Márton Mária jegyző.

II.

1. **támogatja** a **Nimród’ 96 Vadásztársaság** (4484 Ibrány, Toldi utca 26.) kérelmét és részére a művelésből történő **kivonás után értékesíti** az önkormányzat tulajdonát képező ibrányi **036/26 hrsz-ú**, 1.7496 m2 nagyságú, erdő, kivett: udvar, szántó műveléságú ingatlan megosztás utáni **8252 m2 nagyságú, jelenleg szántó műveléságú alrészletét.** Az ingatlanrész vételárát a kivonási költségek és a végleges szerződés idején az ingatlanforgalmi szakértő által készített forgalmi értékbecslés alapján meghatározott ára határozza meg.
2. A kivonási költségek biztosítása érdekében felek **előszerződést** kötnek egymással, melyben rögzítik a végleges szerződés feltételeit is.
3. A **VT** köteles az **előszerződés** aláírásakor **megelőlegezni** a kivonás költségét és az engedély nélkül igénybevett terület után fizetendő büntetést, valamint a kivonási eljárás során keletkező egyéb költségeket is. (megosztási költség, eljárási díj, talajvédelmi terv költsége, terület művelési ág változásának átvezetési költség, stb).
4. A végleges szerződés aláírásakor (a teljes szántó terület művelésből történő kivonása után) a VT csak a terület díját köteles megfizetni az önkormányzat részére.
5. Utasítja jegyzőt, hogy a terület művelésből történő kivonását rendelje meg, valamint az előszerződést készítse el.

Határidő: 2021. november 30.

Felelős: Bakosiné Márton Mária

1. Felhatalmazza a polgármestert és a jegyzőt az előszerződés aláírására

Határidő: 2021. november 30.

Felelős: Trencsényi Imre Polgármester és Bakosiné Márton Mária jegyző

**9.)Napirendi pont**

**Az Önkormányzat tulajdonát képező ibrányi 273/8 hrsz.-ú, Ibrány, Óvoda u. 18. sz. alatti ingatlan értékesítése**

**Előadó: Trencsényi Imre polgármester**

Trencsényi Imre polgármester: A Testület a 129/2021. (IX.27.) KT. sz. határozatában az önkormányzat tulajdonát képező ibrányi 273/8 hrsz-ú, Ibrány, Óvoda u. 18. sz. alatti, 778 m2 nagyságú, lakóház , udvar megnevezésű ingatlanértékesítését határozta el Tilki Mihály és Pivarnyik Viktóriabérlők kérésére.

Az ingatlan értékelésére felkértük Demeter György ingatlan forgalmi szakértőt.

A szakérő a felértékelést elvégezte és az ingatlan forgalmi értékét **14,4 M Ft**-ban határozta meg.

Ez bruttó ár. Az ingatlan értékesítés nem adóköteles tevékenység, így az önkormányzatnak ÁFA fizetési kötelezettsége nincs. Dönthet úgy a testület, hogy eltérő árat alkalmaz, el lehet térni a megállapított forgalmi értéktől.

Az ingatlant önkormányzatunk 2017-ben 3,6 M Ft vételártért vásárolta meg saját erőből. Az ingatlan tehermentes.

Vevők vételár egyösszegben történő kifizetését vállalták.

Mivel határozott idejű bérleti szerződéssel rendelkező bérlő vásárolná meg az ingatlant, semmiféle fizetési kedvezmény nem illetné meg. Egyedül a testületnek van \_20 % mozgástere a vételár megállapításánál.

Az önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg a nemzeti vagyonról szóló 2011. évi CXCVI. Tv. 14.§. (2) bekezdése szerint (továbbiakban: **Nvtv.**) Kivételt jelentenek a rendelkezés alól az önkormányzati bérlakások, ahol az állam elővásárlási joga a lakásban élő bérlő elővásárlási jogát követi.

Az ingatlan a forgalomképes vagyontárgyak között szerepel a vagyonrendeletünkben.

Javaslom a Képviselő Testületnek, hogy ingatlan eladási árát a Demeter Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő felértékelését figyelembe véve, de attól eltérően bruttó **12 M** **Ft**-ban határozzuk meg. A forgalmi értékbecsléstől lefelé, minimum 11,5 M Ft-ig térhet el a testület.

Javaslom, hogy a fentieket mérlegelve az önkormányzati bevételek növelése, és egyidejűleg a befolyó bevételből újabb bérlakásként szolgáló ingatlan vásárlás céljából értékesítsük a bérlők részére az ingatlant.

A Képviselő-testület a javaslatot 8 igen szavazattal elfogadta, és a következő határozatot hozta:

**Ibrány Város Képviselő Testületének**

**151/2021. (X.25.) KT. sz.**

**h a t á r o z a t a**

**Az önkormányzat tulajdonát képező ibrányi 273/8 hrsz-ú, Ibrány, Óvoda u. 18. sz. alatti ingatlan értékesítése című napirendi ponthoz**

A K É P V I S E L Ő – T E S T Ü L E T

1. Ibrány Város Képviselő Testülete az önkormányzat tulajdonát képező ibrányi **273/8 hrsz-ú**, Ibrány, Óvoda u. 18. sz. alatti, 778 m2 nagyságú, lakóház , udvar megnevezésű ingatlanforgalmi értékét a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlanforgalmi szakértő által meghatározott értéktől **eltérően**, bruttó

**12 M** Ft-ban **határozza meg**.

1. Az önkormányzati bevételek növelése érdekében és egyidejűleg a befolyó bevételből újabb bérlakásként szolgáló ingatlan vásárlás céljából értékesítsük Tilki Mihály és Pivarnyik ViktóriaIbrány, Óvoda u. 18. sz. alatti bérlők részére. Az ingatlan vételárát vevőknek egyöszegben kell megfizetniük.
2. Utasítja a jegyzőt, hogy a döntésről értesítse a vételi szándékát jelző Tilki Mihály és Pivarnyik Viktóriabérlőket. Pozitív válasz esetén gondoskodjon az adásvételi szerződés elkészítéséről.

Határidő: értesítésre: 2021. november 10., ill az adásvételi szerződés elkészítésére: 2021. november 30.

Felelős: Bakosiné Márton Mária jegyző

1. Felhatalmazza a polgármestert és a jegyzőt az adásvételi szerződés aláírására.

Határidő: 2021. november 30.

Felelős: Trencsényi Imre polgármester és Bakosiné Márton Mária jegyző

**10.)Napirendi pont**

**Döntés az eladásra felkínált Ibrány, Kossuth utca végén található 470 hrsz-ú ingatlan ügyében**

**Előadó: Trencsényi Imre polgármester**

Trencsényi Imre polgármester: Az Ibrány, Kossuth u. végén található 470 hrsz-ú, 1293 m2 nagyságú, kivett: lakóház, udvar - ténylegesen üresen álló telek-, megnevezésű ingatlant felajánlotta megvételre Ibrány Város Önkormányzata részére a 3/8 tulajdoni arányban tulajdonos Boda JózsefnéIbrány, Fecske u. 1. sz. alatti lakos.

A testület a 131/2021. (IX. 27.) KT. sz-ú határozatában arról döntött, hogy az ingatlan tulajdonosainak körét és a terhek pontos mértékét szeretné megismerni a végleges döntése előtt.

Az ingatlan tulajdonosa még kérelmezőn kívül Tóth Mária(1932) Ibrány, Alkotmány u. 2. sz alatti lakos 2/8 tulajdoni arányban, valamint Horváth József 4482 Kótaj, Dankó Pista u. 14. sz. alatti lakos 3/8 tulajdoni arányban.

Az ingatlant terheli Tóth Jánosné (1909) és Dankó János (1929) Ibrány, Alkotmány u. 2/a. sz. alatti lakosok özvegyi joga. Terheli az ingatlant az INTRUM ZRT végrehajtási joga 2014) 142.757 Ft tőkével, valamint a NAv végrehajtási joga (2016.) 2.207.000 Ft tőkével.

A végrehajtó Jávorné Dr. Korbély Melinda tájékoztatása szerint a NAV általában a tőkét nem engedi el, csak a kamatok megfizetéséről hajlandó tárgyalni. Terheli az ingatlant a végrehajtó költsége is, melyet a behajtáskor számol ki.

A terhek nagysága jóval magasabb, mint a telek várható vételára, így ha a végrehajtási jog tulajdonosai hozzájárulnának is az adásvételhez, egy terhelt ingatlant szereznénk meg és a tulajdonosok egyetlen egy fillért sem látnának a vételárból.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy a terhek ismeretében az ingatlant ne vásároljuk meg.

A Képviselő-testület a javaslatot 8 igen szavazattal elfogadta, és a következő határozatot hozta:

**Ibrány Város Képviselő Testületének**

**152/2021. (X. 25.) KT. sz.**

**h a t á r o z a t a**

**Döntés az eladásra felkínált Ibrány, Kossuth u. végén található 470 hrsz-ú ingatlan ügyében**

**című napirendi ponthoz**

A K É P V I S E L Ő – T E S T Ü L E T

1. a **Boda Józsefné** Ibrány, Fecske u. 1. sz. alatti lakos résztulajdonában lévő Ibrány, Kossuth u. végén található **470 hrsz-ú**, 1293 m2 nagyságú, kivett: lakóház, udvar (ténylegesen üresen álló telek) megnevezésű terhelt ingatlant jelenleg **nem kívánja megvásárolni.**
2. Utasítja a jegyzőt, hogy a döntésről értesítse a tulajdonost.

Határidő: 2021. november 10.

Felelős: Bakosiné Márton Mária jegyző

**11.)Napirendi pont**

**Az Önkormányzati tulajdonú Ibrány, Ady Endre utca 1. szám alatti 1687 hrsz.-ú ingatlan értékesítése**

**Előadó: Trencsényi Imre polgármester**

Trencsényi Imre polgármester: Ibrány Város Önkormányzatának tulajdonát képezi az Ibrány, Ady E. 1. sz. alatti **1687 hrsz-ú**, 940 m2 nagyságú, kivett: tér (piac, egyéb épület és piac épület) műveléságú ingatlan.

Az ingatlan piacként üzemel. Üzemeltetője a PC Szász Kft., akivel határozatlan idejű szerződés van kötve a piac üzemeltetésére.

Most az üzemeltető nevében **Szász István Géza** (1967.02.16.) Ibrány, Kossuth u. 39. sz. alatti lakos azzal a kéréssel fordult az önkormányzathoz, hogy szeretné megvásárolni az ingatlant, amit továbbra is piacként üzemeltetne.

Kérelmező már 2018-ban is szerette volna megvásárolni az ingatlant. Akkor a Képviselő Testület a 76/2018. (IV.23.) KT. sz. határozatában nem támogatta a kérelmet útépítés céljára történő későbbi igénybevétel miatt.

Az ingatlan az önkormányzat vagyonáról és a vagyongazdálkodás szabályairól szóló 8/2012. (IV.06.) Önkormányzati rendelet (továbbiakban vagyonrendelet) alapján forgalomképes vagyontárgy.

A vagyonrendelet 19.§. (2) bekezdés a) pontja szerint:

Önkormányzatai vagyon körébe tartozó ingatlan értékesítésére és megterhelésére irányuló döntést megelőzően az adott vagyontárgy forgalmi {piaci) értékét az ingatlan és ingó vagyon esetén 6 hónapnál- nem régebbi forgalmi értékbecslés alapján kell meghatározni.

Kérem a testületet, döntsön arról, hogy a vételi ajánlatot elfogadja-e, a szóban forgó ingatlant az ismert feltételekkel el kívánja-e adni!

Értékesítés esetén a forgalmi érték meghatározására Demeter György ingatlan forgalmi szakértőt kérjük fel.

Van-e valakinek kérdése, észrevétele az előterjesztéssel kapcsolatban?

Kovács Ferenc tanácsnok: Nem lenne szerencsés ha eladnánk, a későbbiekben útépítésnél szükségünk lehet rá.

Trencsényi Imre polgármester: Javaslom a Képviselő-testületnek, hogy az ingatlan vásárlás kérelmét továbbra sem támogassuk, és ne adjuk el a szóban forgó ingatlant.

A Képviselő-testület a javaslatot 8 igen szavazattal elfogadta, és a következő határozatot hozta:

**Ibrány Város Képviselő Testületének**

**153/2021. (X. 25.) KT. sz.**

**h a t á r o z a t a**

**Az önkormányzati tulajdonú Ibrány, Ady E. 1. sz. alatti 1687 hrsz-ú ingatlan értékesítése**

 **című napirendi ponthoz**

A K É P V I S E L Ő – T E S T Ü L E T

1. az önkormányzat tulajdonát képező Ibrány, Ady E. 1. sz. alatti **1687 hrsz-ú**, 940 m2 nagyságú, kivett: tér (piac, egyéb épület és piac épület) műveléságú ingatlant **nem kívánja értékesíteni**.
2. Utasítja a jegyzőt, hogy a döntésről értesítse kérelmező **Szász István Géza** Ibrány, Kossuth u. 39. sz. alatti lakost*.*

Határidő: 2021.11.10.

Felelős: Bakosiné Márton Mária jegyző

**12.)Napirendi pont**

**Az Ibrány, Zrínyi utca felújítása pályázat útburkolat korszerűsítése tárgyú beszerzési eljárásának értékelése, a nyertes ajánlattevő kiválasztása és szerződéskötés elhatározása**

**Előadó: Trencsényi Imre polgármester**

Trencsényi Imre polgármester: A helyi önkormányzatokért felelős miniszter az államháztartásért felelős miniszter egyetértésével pályázatot írt ki a Magyarország 2021. évi központi költségvetéséről szóló 2020. évi XC. törvény 3. A helyi önkormányzatok kiegészítő támogatásai melléklet 3. A helyi önkormányzatok felhalmozási célú kiegészítő támogatásai vonatkozásában, az Önkormányzati feladatellátást szolgáló fejlesztések támogatására.

A támogatás célja többek között az önkormányzat tulajdonában lévő, belterületi közlekedési infrastruktúra fejlesztések megvalósulásának támogatása. Pályázat benyújtására önkormányzat jogosult, a közigazgatási területén, tulajdonában lévő út, híd és járda felújítására, karbantartására igényelhet pályázati támogatást. A fejlesztésre elnyerhető támogatás maximális összege 20.000.000 Ft. A támogatás maximális mértékét a Pályázó adóerő-képessége alapján állapítja meg a pályázatot kiíró szervezet. Mivel Önkormányzatunk a támogatási intenzitás alapján a legkedvezőbb kategóriába tartozik, ezért önkormányzatunk vonatkozásában az elnyerhető támogatás mértéke a fejlesztési költség 85%-a lehet.Ibrány Város Önkormányzata Képviselő Testületének hatáskörében eljáró Ibrány Város Polgármesterének 37/2021.(III.12.) számú határozata alapján Ibrány Város Önkormányzata sikeres pályázatot nyújtott be a felhívásra és a 2021. június 29. napján kelt BMÖFT/6-8/2021. iktatószámú miniszteri döntésnek megfelelően 20.000.000 Ft. vissza nem térítendő támogatásban részesült. Ibrány Város Önkormányzata vállalta, hogy a 85%-os támogatási intenzitás mellett, 3.529.412 forintot saját költségvetésének terhére biztosít. A 12/2017 (I.23.) Kt. sz. határozatával elfogadottaknak megfelelő, hatályos Beszerzési Szabályzatunkban foglaltak figyelembevételével, polgármesteri hatáskörben az alábbi szervezeteket kértem fel ajánlattételre az útburkolat korszerűsítése feladatok ellátásárra:

Az ajánlattételre felkért szervezetek, és ajánlataik, a kiküldött előterjesztésben részletesen olvashatóak. Az ajánlatkérésben meghatározott időpontig (2021.10.21.) beérkezett 3 db árajánlat alapján az ajánlatkérőben meghatározott, azonos szakmai tartalom vonatkozásában benyújtott legalacsonyabb összegű ajánlatot a Nyírkércsi Csoma és Társa Kft. (4537 Nyírkércs, Fő u. 10.) adta nettó 17.877.372 Ft + 4.826.890 Ft ÁFA mindösszesen bruttó 22.704.262 Ft összegben.Javaslom a Képviselő-testület részére, hogy a beszerzési eljárást nyilvánítsa sikeresnek, s a legalacsonyabb összegű ajánlattevővel a Nyírkércsi Csoma és Társa Kft.-vel (4537 Nyírkércs, Fő u. 10.) a szerződés megkötését az előterjesztésben foglaltak alapján hagyja jóvá.

A Képviselő-testület a javaslatot 8 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ-TESTÜLETÉNEK**

**154/2021. (X.25.)KT. sz.**

**h a t á r o z a t a**

**Az Ibrány, Zrínyi utca felújítása pályázat útburkolat korszerűsítése tárgyú beszerzési eljárásának értékelése, a nyertes ajánlattevő kiválasztása és szerződéskötés elhatározása - c. naprendi ponthoz**

A K É P V I S E L Ő – T E S T Ü L E T

Az Ibrány, Zrínyi utca pályázathoz kapcsolódóan,

1. az útburkolat korszerűsítése beszerzési eljárást eredményesnek nyilvánítja
2. az útburkolat korszerűsítése beszerzési eljárás nyertes ajánlattevője a **Nyírkércsi Csoma és Társa Kft. (4537 Nyírkércs, Fő u. 10.) nettó 17.877.372 Ft + 4.826.890 Ft ÁFA mindösszesen bruttó 22.704.262 Ft összegű** ajánlatát elfogadja

**Felhatalmazza** a polgármestert a Nyírkércsi Csoma és Társa Kft-vel való vállalkozási szerződés megkötésére

**Határidő:** 2021. október 29.

**Felelős:** Trencsényi Imre polgármester

**E g y e b e k**

* **Deák Ferenc utcai lakók térfigyelő kamera kihelyezésének kérése**

Trencsényi Imre polgármester: A Deák Ferenc utcai lakosok írásban megkeresték Önkormányzatunkat, hogy mivel az utcában többször történt lopás, rongálás, ezek megakadályozására az Önkormányzat telepítsen térfigyelő kamerát.

Kovács Ferenc tanácsnok: Az egymás mellett élés alapszabálya néha felborul. Arra kérem Balogh Zoltánt, mint az Ibrányi Nemzetiségi Roma Önkormányzat elnökét, hogy segítsen abban, hogy ne forduljanak elő hasonló dolgok.

Balogh Zoltán, Nemzetiségi Roma Önkormányzat elnöke: Mindent megteszünk.

Tábori Tibor tanácsnok: Támogatom a kérelmet, és ha már térfigyelünk, és bővítjük a térfigyelő kamera rendszert, akkor a Rendőrségre kellene a szervert telepíteni, hiszen nekik van jogosultságuk használni a felvételeket. Meg kellene nézni, hogy mennyibe kerül a szerver és a kamerarendszer bővítése, technikai szükségletek megteremtése. A Rendőrség munkáját is megkönnyítené. Érdemes lenne a Városligetnél is telepíteni térfigyelő kamerát, és rendezvényeknél így kevesebb személyes jelenlétre lenne szükség.

Trencsényi Imre polgármester: Javaslom, hogy kérjünk egy ajánlatot Czene Istvántól, az Önkormányzat rendszergazdájától, hogy mennyibe kerülne a fejlesztés, kiépítés.

A Képviselő-testület a javaslatot 8 igen szavazattal elfogadta, és a következő határozatot hozta:

**IBRÁNY VÁROS KÉPVISELŐ-TESTÜLETÉNEK**

**155/2021.(X.25.)KT.sz.**

**h a t á r o z a t a**

**Deák Ferenc utcai lakók térfigyelő kamera kihelyezésének kérése**

A K É P V I S EL Ő - T E S T Ü LE T

a Deák Ferenc utcai lakók kérését megtárgyalta, az utcában térfigyelő kamerarendszer kiépítését, illetve a jelenlegi kamerarendszer bővítését ezzel – támogatja.

U T A S Í T J A

a polgármester, hogy kérjen árajánlatot a fejlesztésre.

Felelős: Trencsényi Imre polgármester

Határidő: 2021. 11.15.

* **Az önkormányzati tulajdonú Ibrány, Tisza u. 37. sz. alatti 2085/1 hrsz-ú ingatlan értékesítéséhez forgalmi érték meghatározása**

Trencsényi Imre polgármester: Ibrány Város Önkormányzata Képviselő Testületének hatáskörében eljárva a testület tagjainak egyetértése mellett a 61/2021. (IV.26.) sz. határozatomban az önkormányzat tulajdonát képező Ibrány, Tisza u. 37. sz. alatti 2085/1 hrsz-ú, 3287 m2 nagyságú, lakóház, udvar művelés ágú ingatlan értékesítését határoztam el.

A forgalmi érték meghatározására, értékbecslésére Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt kértem fel.

A szakérő a felértékelést elvégezte és az ingatlan piaci alapú forgalmi értékét 14.487.256 Ft-ban határozta meg. Ez bruttó ár. Az ingatlan értékesítése nem adóköteles tevékenység, így az önkormányzatnak ÁFA fizetési kötelezettsége ezen adásvétel esetében nincs.

Ibrány Város Önkormányzata Képviselő Testületének hatáskörében eljárva a testület tagjainak egyetértése mellett májusban az Ibrány, Tisza u. 37. sz. alatti 2085/1 hrsz-ú, 3287 m2 nagyságú, lakóház, udvar művelés ágú ingatlan forgalmi értékének, eladási árának meghatározásakor az önkormányzat vagyonáról és a vagyongazdálkodás szabályairól szóló 8/2012. (IV. 06.) Önkormányzati rendelet 19.§ (4) bekezdése alapján eltértem az ingatlan értékelésére felkért a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő által megállapított 14.487.256 Forintos forgalmi értéktől és az ingatlan forgalmi értékét bruttó 19.000.000 Ft-ban azaz: Tizenkilencmillió Forintban határoztam meg.

Az önkormányzati bevételek növelése érdekében az ingatlant nyilvános pályázat útján történő értékesítéséről döntöttem.

A pályázati felhívásra nem adott senki ajánlatot. Az egy, korábbi jelentkező is visszavonta ajánlatát.

Csombók Ádám és párja Csombók-Bor Kinga Ibrány, Szőlő köz 6. sz. alatti lakosok kérelemmel fordultak az önkormányzathoz, hogy szeretnék megvásárolni az ingatlant 15 M Ft vételárért.

Rajtuk kívül az előterjesztés elkészítéséig más nem fordult kérelemmel az önkormányzathoz az ingatlan megvásárlása érdekében.

Mivel nem bérlő vásárolná meg az ingatlant, semmiféle fizetési kedvezmény nem illetné meg a vevőt.

Az önkormányzat vagyonáról és a vagyongazdálkodás szabályairól szóló 8/2012. (IV. 06.) Önkormányzati rendeletünk alapján az értékesíteni kívánt ingatlan a forgalomképes vagyontárgyaink közé tartozik.

A vagyonrendelet 19.§. (2) bekezdés a) pontja szerint:

Önkormányzatai vagyon körébe tartozó ingatlan értékesítésére és megterhelésére irányuló döntést megelőzően az adott vagyontárgy forgalmi {piaci) értékét az ingatlan és ingó vagyon esetén 6 hónapnál- nem régebbi forgalmi értékbecslés alapján kell meghatározni.

A vagyonrendeletünk 19.§ (4) bekezdése alapján:

„Forgalomképes vagyontárgy elidegenítése esetén a Képviselőtestület a forgalmi értékbecslésben megállapított értéktől kivételesen fontosnak ítélt folyamatos várospolitikai, vagy alapos gazdasági érdek esetén egyedi mérlegelés alapján eltérhet.”

Fentiekre tekintettel, - az elmúlt időszakban a városban történt ingatlaneladások adatainak ismeretében - javaslom, hogy a forgalmi értékbecsléstől eltérve, attól magasabban, 15.000.000.-Forintban kerüljön meghatározásra az ingatlan forgalmi értéke, s ezen kerüljön meghirdetésre ez az ingatlan.

Az ingatlant értékesítésre nyilvánosan hirdessük meg a város internetes honlapján. Több vásárló jelentkezése esetén kerüljön sor a Pénzügyi Bizottság által lefolytatott előzetes licitre, s aki magasabb vételárat ajánl az ingatlanért,- s vállalja annak egyösszegű rövid határidőn belüli megfizetését, úgy annak kerüljön az ingatlan eladásra. Amennyiben nem lesz jelentkező, úgy a kérelmező Csombók Ádám és párja Csombók-Bor Kinga Ibrány, Szőlő köz 6. sz. alatti lakosok részére értékesítsük az ingatlant.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Dóka Zoltán pénzügyi- és városfejlesztési irodavezető: Javasolnám, hogy kérjünk egy újabb értékbecslést, hiszen az ingatlanok értéke nagyon gyorsan változik.

Bakosiné Márton Mária jegyző: A rendeletünk szerint az értékesíteni kívánt ingatlan értékbecslése 6 hónapnál nem lehet régebbi, az értékbecslésünk még ezen belül van, szükségtelen újat kérnünk.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a határozatot 8 igen szavazattal elfogadta, és az alábbi határozatot hozta:

**Ibrány Város Képviselő Testületének**

**156/2021. (X.25.) KT. sz.**

**h a t á r o z a t a**

**Az önkormányzati tulajdonú Ibrány, Tisza u. 37. sz. alatti 2085/1 hrsz-ú ingatlan értékesítéséhez forgalmi érték meghatározása**

A K É P V I S E L Ő – T E S T Ü L E T

1. az önkormányzat tulajdonát képező Ibrány, Tisza u. 37. sz. alatti **2085/1 hrsz-ú,** 3287 m2 nagyságú, lakóház, udvar művelés ágú ingatlan forgalmi értékének, eladási árának meghatározásakor **a**z önkormányzat vagyonáról és a vagyongazdálkodás szabályairól szóló **8/2012. (IV. 06.) Önkormányzati rendelet** 19.§ (4) bekezdése alapján **eltér a**z ingatlan értékelésére felkért a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértő által megállapított 14.487.256 Forintos forgalmi értéktől és az ingatlan forgalmi értékét bruttó **15.000.000 Ft-ban azaz: Tizenötmillió Forintban határozza meg.**
2. Az önkormányzati bevételek növelése érdekében a mellékelt pályázati felhívás alapján az ingatlant nyilvános pályázat útján értékesíti. Több vételi ajánlat érkezése esetén a Pénzügyi Bizottság által lefolytatott előzetes licitre kerül sor, ahol aki magasabb vételárat ajánl az ingatlanért,- s vállalja annak egyösszegű rövid határidőn belüli megfizetését, úgy annak kerüljön az ingatlan eladásra. Amennyiben nem lesz jelentkező, úgy a kérelmező **Csombók Ádám** és párja **Csombók-Bor Kinga** Ibrány, Szőlő köz 6. sz. alatti lakosok részére értékesítjük az ingatlant a meghirdetett áron.

Utasítja a jegyzőt, hogy a mellékelt pályázati felhívást a www.ibrany.hu honlapon jelentesse meg2021. október 26-án 8 órától 2021. november 8-án 16 óráig.

Határidő: azonnal.

Felelős: Bakosiné Márton Mária jegyző

Melléklet a 156/2021 (X.25.) sz. határozathoz

Pályázati felhívás

Ibrány Város Önkormányzata (Ibrány, Árpád utca 5-7.) **nyilvánosan meghirdeti** értékesítésre a tulajdonában lévő Ibrány, Tisza u. 37. sz. alatti **2085/1 hrsz-ú,** 3287 m2 nagyságú, lakóház, udvar műveléságú ingatlant. Az ingatlan eladási árát bruttó **15.000.000.- Ft-**ban (azaz: Tizenötmillió Forintban) határozza meg.

Az ingatlan megvásárlására **2021. november 8-án (hétfőn) 16 óráig** lehet jelentkezni jelen pályázati felhívásnak Ibrány város internetes honlapján ([www.ibrany.hu](http://www.ibrany.hu)) történő megjelenése után**.**

A pályázónak írásos nyilatkozatában **vállalnia kell**, hogy a meghirdetett vételárat elfogadja, és annak kifizetést vállalja egy összegben legkésőbb a döntést követő 60 napon belül, az adásvételi szerződés aláírásával egyidejűleg.

A vételi ajánlatokat az ingatlan adatainak (hrsz.) és a leendő vevő pontos adatainak feltüntetésével a fenti időpontig kell benyújtani Ibrány Város Polgármesteri Hivatal Ibrány, Árpád u. 5-7. sz. alá személyesen, ill. postai úton, oly módon, hogy az a megjelölt időpontig beérkezzen.

Több jelentkező esetén versenytárgyalás megtartására kerül sor, melynek helyéről, időpontjáról a jelentkezőket értesítjük.

Az ingatlannal kapcsolatos részletes felvilágosítást a Polgármesteri Hivatalban (Ibrány, Árpád u. 5-7.) kérhetnek személyesen, ill. telefonon a 42/527-017 számon Gerák István ügyintézőtől. Lehetőség van az ingatlannak a helyszínen történő megtekintésére is előre egyeztetett időpontban.

 **Trencsényi Imre**

 **polgármester**

**K ö z é r d e k ű b e j e l e n t é s e k**

Kovács Ferenc tanácsnok: Az iskolának szeretnék gratulálni a színvonalas október 23-i műsorhoz. De magával az ünnepség helyszínével, illetve a szobor elhelyezésével kapcsolatban lenne észrevételem, javaslatom. Javasolnám, hogy a Nagy Imre szobor mögötti kertrészt vásároljuk meg a tulajdonostól, a Nagy Imre szobrot beljebb helyezve, egy színvonalasabb, és közlekedés szempontjából biztonságosabb parkot tudnánk kialakítani, ahol méltóképpen tudnánk az ünnepi műsort le tudjuk bonyolítani.

A Zrínyi utcai lakók jelezték, hogy nagyon megnövekedett a forgalom az utcájukban, egyenes szakaszon túl nagy sebességgel közlekednek az autók.

A Zrínyi utcai Zsidó-temetőnél a felépített új kerítés miatt, beláthatatlan az útkanyar, javaslom közlekedési tükör kihelyezését.

Trencsényi Imre polgármester: A Kántor féle eladó telekkel kapcsolatban tegnap azt a tájékoztatást kaptam, hogy már megegyeztek az eladásról Bugarin-Horváth Andrással, aki oda szeretné építeni az új orvosi rendelőjét. Beszéltem Bugarin doktor úrral, az orvosi rendelő építésére felajánlottam a más ingatlant, de nem élt vele. Ragaszkodik a Kántor-féle ingatlanhoz.

A Zsidó-temető kerítése kapcsán már mi is jeleztük aggályainkat, azt az ígéretet kaptuk a projektmenedzsertől, hogy kicserélik a kerítéselemeket középen perforált elemre, hogy belátható legyen az útkanyar.

Szabó P. Judit képviselő-testületi tag: Többször is felvetődött, hogy több szeméttárolót is helyezzünk ki a városban, mert például a Tölgyes utcán a sportpályán edzés vagy rendezvény után eldobálják a szemetet.

Trencsényi Imre polgármester: A Leaderes pályázatunkban van olyan, hogy padok, szobrok, szeméttárolók beszerzése, abban pályázunk szeméttároló beszerzésére is.

Kovács Ferenc tanácsnok: Palocsa után is megnövekedett a gépjármű forgalom, az útkereszteződés egyik oldalról nehezen belátható, balesetveszélyes, javaslom közlekedési tükör kihelyezését.

Tábori Tibor tanácsnok: November 1-jén Halottak napja, szervezhetnénk buszjárat indítását, hogy az idősek, nehezen mozgó lakosok is ki tudjanak jutni elhunyt szeretteik sírjához.

Szabó P. Judit képviselő-testületi tag: Rövid az idő addig, a lakosságot erről értesítenünk kell.

Dr. Szegedi Tibor Zsolt alpolgármester: Rákóczi utcán volt forgalomlassítás céljából fekvőrendeőr elhelyezve, de olyan magas volt, hogy a lakók végül kérték a megszüntetését. Most viszont újra kérik.

Tóth Balázsné képviselő-testületi tag: Sok szülő panaszkodott arra, hogy a gyerekeket nem vizsgálja meg a gyermekorvos, hanem a szülő elmondása, tájékoztatása alapján írják fel a gyógyszert. Kifejezetten kérik, hogy ne vigyék fel a gyereket lázasan, betegen. Olyan igazolással hozzák a gyermeket óvodába, amelyre az van ráírva, hogy a szülő elmondása alapján engedik közösségbe.

Dr. Szegedi Tibor Zsolt alpolgármester: Nincs olyan eljárásrend jelenleg, amely azt mondja, hogy nem vihetnek fel gyereket vizsgálatra.

Szűcs Sándor Ibrányi Járási Hivatal vezetője tájékoztatja a lakosságot a fertőzöttség, átoltottság jelenlegi helyzetéről.

Mivel más kérdés, észrevétel, hozzászólás nem érkezett, Polgármester Úr megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

**polgármester jegyző**

**Kovács Ferenc**

**képviselő-testületi tag**

**Tábori Tibor**

**képviselő-testületi tag**

1. Módosította a 19/2021 (X.26.) önkormányzati rendelet. Hatályos: 2021. október 27-től [↑](#footnote-ref-1)